Mark Dodani

Mark Dodani (Naraç, 24 shkurt 1926 - Lion, 6 maj 2017) ka qenë veprimtar i LANÇ-it, oficer i lartë i Sigurimit dhe më tej autor i mbi 20 librave artistikë me tematikë armën e Sigurimit, si dhe skenarist në disa filma të njohur artistikë e dokumentarë me të njëjtën temë.

 Biografia 
U lind në Naraç të Mnelës, i biri i Llesh Dodanit. Mbaroi shkollën fillore internatin e Oroshit dhe me anë të kushëririt të parë të të atit, Gjon Dodani, me ndihmën e Kapedanit të Mirditës Gjon Marka Gjoni, e dërgon në Liceun e Korçës.

Më 1942 qe pjesëmarrës në çetën partizane Pukë-Mirditë dhe më pas në batalionin "Perlat Rexhepi", anëtar i Shërbimit Informativ të Luftës. Më 20 nëntor 1944, ishte caktuar sekretar politik i Komitetit të Rinisë Komuniste të nënprefekturës së Pukës. 

Në vitin 1964, kreu studimet e larta në Universitetin e Tiranës, në Fakultetin Histori-Filologji, dega Gjuhë dhe Letërsi. Studimet pasuniversitare i ka përfunduar në vitin 1976, pranë shkollës së Ministrisë së Punëve të Brendshme. Ka qenë partizan që në vitin 1943 dhe me përgjegjësi që në kohën e luftës.  Ka punuar mbi 35 vjet në organet e Sigurimit të Shtetit ku ka luftuar kundra bandave.  Pas daljes në pensionin e parakohshëm, u atashua si shkrimtar i lirë pranë kinostudios "Shqipëria e Re".  Ka shkruar 3 romane, një monografi, dhjetë novela, disa vëllime me tregime, tre skenarë filmash artistikë dhe pesë skenarë dokumentarësh.

 Librat 
Rudina 
Një letër pa emër 
Një e papritur 
Stani i gjelbëruar 
Nëpër livadhet e gjarprit 
I juaji fortuna 
Takim apo duel 
Fronti i heshtun 
Agjentët e mëdhenj 
Firma në piramidë 
Lauresha e kullave mirditore 
Letra e nënës lënë pergjysëm 
Hasim Aliko dhe Kim Filbi

 Skenaret 
Operazioni "Zjarri" 
Mysafiri 
Jeta buzë liqenit 
Detyrë e posaçme 
Arbëri i Bujanit 
Dy nënat 

 Filma dokumentaro artistik 
Jeta buzë liqenit 
Heronjtë e Vigut 
Jeta e Pal Mëlyshit 
Eja nëna ju thërret 
Tirana në Europë 
Kanina ne gjuhën e kalave 
9 maj 1945 fitorja historike e aleateve anglo-sovjeto-amerikanë

 Referime 

Kategoria:Shkrimtarë shqiptarë
Kategoria:Skenaristë shqiptarë
Kategoria:Lindje 1926
Kategoria:Vdekje 2017
Kategoria:Sigurimi i Shtetit
Kategoria:Njerëz nga Mirdita